**P r e v á d z k o v ý p o r i a d o k**

**Školského multifunkčného ihriska v areáli Základnej školy Albína Brunovského,**

**Obchodná 7, 900 51 Zohor**

**Vstupom na Školské multifunkčné ihrisko a do areálu školy vyjadruje každá osoba svoj súhlas s týmto**

**prevádzkovým poriadkom a zaväzuje sa ním riadiť.**

**PREVÁDZKOVÝ ČAS**

Školské multifunkčné ihrisko je prístupné verejnosti

v čase školského vyučovania od 16:00 hod do 20:00 hod

v čase školských prázdnin a víkendov od 07:00 hod do 20:00 hod

1. Návštevník je povinný dodržiavať v priestoroch Školského multifunkčného ihriska (ďalej len „**ŠMI**") zásady bezpečnosti a ochrany zdravia a/alebo požiarnej ochrany.
2. Návštevník je povinný prispôsobiť svoju činnosť v ŠMI aktuálnym klimatickým podmienkam a pri činnosti používať vhodnú výstroj, obuv a ochranné prvky.
3. Vstup na ŠMI a všetky činnosti v ňom sú na vlastné riziko a nebezpečie. Vlastník a/alebo správca ŠMI nenesie žiadnu zodpovednosť za zdravie a/alebo majetok návštevníkov počas vykonávania akejkoľvek činnosti na ŠMI.
4. Návštevník je povinný sa na ŠMI riadiť pravidlami slušného správania, týmto prevádzkovým poriadkom a pokynmi správcu, usporiadateľa podujatia, vlastníka ŠMI a/alebo ich zástupcu.
5. Návštevník je povinný vykonávať akúkoľvek činnosť na ŠMI tak, aby nedochádzalo k ohrozeniu alebo poškodeniu zdravia iných návštevníkov a majetku.
6. Na ŠMI je zakázaný vstup psov.
7. Na ŠMI je zakázaný vjazd všetkých motorových vozidiel okrem obslužných vozidiel a/alebo vozidiel bezpečnostných a záchranných zložiek.
8. Na ŠMI **je zakázané bicyklovanie, kolobežkovanie** **a používanie turistických oporných paličiek pri chôdzi** na plochách športovísk a na trávnatých plochách.
9. Na ŠMI je zakázané: (I) odhadzovať odpadky mimo na to určených nádob a/alebo miest, (II) rozkladať oheň, (III) prinášať a používať zábavnú pyrotechniku, zbrane, strelivo, horľavé látky a chemikálie, (IV) konzumovať jedlo a nápoje priamo na športoviskách a/alebo herných prvkoch ŠMI.
10. Na ŠMI je zakázané: (I) lezenie na konštrukcie športovísk, hádzanárske brány, prvky a/alebo zariadenia, (II) preliezanie plotov a brán, (III) používanie športovísk na iné účely ako sú určené a iným ako obvyklým spôsobom.
11. Na ŠMI a/alebo v celom areáli školy je zakázané fajčiť a požívať alkoholické nápoje a iné omamné látky.
12. V prípade porušenia Prevádzkového poriadku, nevhodného správania sa na ŠMI (najmä vulgárne nadávky, neprimeraná hlučnosť, slovné a fyzické napadnutie inej osoby, poškodzovanie areálu a/alebo prvkov a/alebo zariadení, požitie alkoholických nápojov a pod.) je správca, usporiadateľ podujatia, vlastník ŠMI a/alebo ich zástupca oprávnený takéhoto návštevníka vykázať z ŠMI.
13. Taktiež je zakázané vstupovať na ŠMI pod vplyvom alkoholu alebo iných omamných látok.
14. Na hraciu plochu športovísk ŠMI je povolený vstup iba vo vhodnej obuvi povolenej pre konkrétnu plochu (napr. zákaz vstupu v kopačkách s vymeniteľnými štupľami, topánkach na podpätkoch alebo inej nevhodnej obuvi a pod.). O vhodnosti hracej obuvi rozhoduje správca, usporiadateľ podujatia a/alebo vlastník ŠMI a/alebo ich zástupca.
15. Na ŠMI je zakázané akýmkoľvek spôsobom neoprávnene manipulovať s hracími prvkami a/alebo zariadeniami.
16. Vlastník ŠMI je oprávnený požadovať náhradu škody spôsobenej na ŠMI, hracích prvkov a/alebo zariadeniach.
17. Návštevník je povinný riadiť sa a dodržiavať časový harmonogram jednotlivých športovísk ŠMI.
18. Časový harmonogram využitia športovísk zostavuje a riadi správca, vlastník ŠMI a/alebo ich zástupca. Podujatia organizované vlastníkom ŠMI, organizáciami vlastníka ŠMI a inými subjektami, ktoré majú sídlo v obci Zohor, majú prednosť pred inými záujemcami. Jednotlivé organizácie si môžu rezervovať konkrétne športovisko.

**Správca areálu ŠMI:** Základná škola Albína Brunovského, Obchodná 7, 900 51 Zohor

**Údržba areálu:** Základná škola Albína Brunovského, Obchodná 7, 900 51 Zohor

**Prípadné poškodenie herných prvkov alebo časti ihriska** je potrebné nahlásiť správcovi ŠMI na telefónnom čísle: 02/65961 126

**Telefónne linky pre záchranné služby:**

**112:** tiesňové volanie

**150:** hasičská a záchranná služba

**155:** záchranná zdravotnícka služba

**158:** polícia

**0918 908 952:** Obecná polícia obce Zohor